Lucius Calpurnius Piso
Lucius Calpurnius Piso Augur (quando natus sit, nescimus; mortuus est anno 24) senator Romanus tempore Augusti et Tiberii imperatorum fuit. Pater eius Gnaeus Calpurnius Piso, consul suffectus anni 23 a.C.n. erat. Fuit augur et anno 1 a.C.n. consulatum ordinarium gessit. Annis 5 ad usque 12 proconsul Asiam administravit. Anno 16 "ambitum fori, corrupta iudicia, saevitiam oratorum accusationes minitantium increpans abire se et cedere urbe ... testabatur.". Sed Tiberius eum retinuit. Eodem anno Urgulaniam, amicam Liviae Drusillae in ius vocare ausus est. Anno 20 fratrem Gnaeum Calpurnium Pisonem iudicio defendebat. Anno 24 a Quinto Veranio "secreti sermonis adversum maiestatem habiti" incusatus ante iudicium coeptum mortuus est.